text: Bil kørte direkte ind i vejtræ 
  07 marts 2015 kl. 11.25
  To ældre - en mand og en kvinde - slap tilsyneladende heldigt fra at køre direkte ind i et træ ved Foldingbro lørdag formiddag.
  Det så dramatisk ud med den ødelagt bil, der havde truffet på et meget standhaftigt træ.
  Taget på bilen måtte klippes af, for at få de fastklemte ud. Men de første meldinger lyder på, at to de ældre mennesker slap heldigt fra at køre ind i vejtræet på Foldingbrovej.
  Det er af endnu ukendte årsager, føreren af bilen mistede herredømmet over den. Der var ingen bremsespor fra bilen. Heldigvis var hastigheden tilsyneladende så lav, at skaderne blev beskedne.
  Brandvæsenet fra Brørup klippede taget af bilen for at få passageren ud. Yderligere var tilkaldt to ambulancer, lægebil og politi.
  
  